pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ยืนยัน"ภูเก็ตแซนด์บ็อกซ์ " ยังเดินหน้าต่อ แม้มีการยกระดับมาตรการฯ สร้างความมั่นใจศักยภาพการท่องเที่ยวควบคู่กับเฝ้าระวังการแพร่ระบาดโควิด-19
วันเสาร์ที่ 31 กรกฎาคม 2564
นายกฯ ยืนยัน"ภูเก็ตแซนด์บ็อกซ์ " ยังเดินหน้าต่อ แม้มีการยกระดับมาตรการฯ  สร้างความมั่นใจศักยภาพการท่องเที่ยวควบคู่กับเฝ้าระวังการแพร่ระบาดโควิด-19
นายกฯ ยืนยัน"ภูเก็ตแซนด์บ็อกซ์ " ยังเดินหน้าต่อ แม้มีการยกระดับมาตรการฯ  สร้างความมั่นใจศักยภาพการท่องเที่ยวควบคู่กับเฝ้าระวังการแพร่ระบาดโควิด-19
วันนี้ 31 กรกฎาคม 2564 นายอนุชา บูรพชัยศรี โฆษกประจําสํานักนายกรัฐมนตรี  เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความมั่นใจโครงการภูเก็ตแซนด์บ็อกซ์ (Phuket Sandbox) ยังคงเดินหน้าต่อ ภายใต้การยกระดับมาตรการตรวจคัดกรองการเดินทางเข้าจังหวัดภูเก็ต ควบคุมการเดินทาง และเคลื่อนย้ายแรงงานในเขตพื้นที่จังหวัดภูเก็ต รวมทั้งการแก้ไขเพิ่มเติมการปิดสถานที่หรืองดกิจกรรมที่มีความเสี่ยง  มีผลตั้งแต่วันที่ 3-16 สิงหาคมนี้  เพื่อให้การควบคุมโรคมีประสิทธิภาพอย่างเต็มที่  ทั้งนื้ เพื่อความปลอดภัยของนักท่องเที่ยวและประชาชนภูเก็ตทุกคน
นายอนุชา ฯ กล่าวว่า จากการเปิดภูเก็ตแซนด์บ็อกซ์ (Phuket Sandbox) มาตั้งแต่วันที่ 1 ก.ค.-28 ก.ค. 2564 มีภาพรวมที่เป็นไปในทิศทางที่น่าพอใจ  โดยมีนักท่องเที่ยวจํานวน 12,395 คน มีค่าใช้จ่ายเฉลี่ยอยู่ที่ประมาณ  60,000 บาท/ทริป/คน สร้างรายได้แล้วประมาณ 749.95 ล้านบาท  ทั้งนี้ จากการประเมินของกรมควบคุมโรคทื่พบอัตราการติดเชื้อที่เกิดขึ้นในพื้นที่ค่อนข้างต่ํา โดยการติดเชื้อส่วนใหญ่มาจากภายนอกหรือติดกันเอง โดยไม่มีการแพร่กระจายในพื้นที่ มองว่าโครงการภูเก็ตแซนด์บ็อกซ์ (Phuket Sandbox) ยังดําเนินไปได้ด้วยดี แม้สถานการณ์โลกและประเทศจะมีการแพร่ระบาดอยู่ก็ตาม ทั้งนี้ เมื่อถึงเดือนตุลาคม เริ่มเข้าสู่ฤดูกาลท่องเที่ยว หากประเทศไทยสามารถสร้างความเชื่อมั่นการขับเคลื่อนเศรษฐกิจด้านการท่องเที่ยวโดยเน้นพื้นที่ปลอดภัยจากภูเก็ตแซนด์บ็อกซ์ (Phuket Sandbox) สมุยพลัสโมเดล (เกาะสมุย เกาะพงัน เกาะเต่า) และเตรียมขยายต่อเนื่องต่อไปยังจังหวัดกระบี่ (เกาะพีพี เกาะไหง ไร่เล) และจังหวัดพังงา (เขาหลัก เกาะยาวน้อย เกาะยาวใหญ่) ตามลําดับได้  เชื่อว่าจะส่งผลทําให้นักท่องเที่ยวเข้ามาเพิ่มมากขึ้น ภายใต้แนวทางของพลเอก ประยุทธ์ จันทร์โอชา นายกรัฐมนตรี  ในการสร้างความสมดุลระหว่างการเฝ้าระวังความปลอดภัยสุขภาพอนามัยและการส่งเสริมกิจกรรมทางเศรษฐกิจเพี่อคนไทยทุกคน จึงขอให้ช่วยกันสร้างบรรยากาศที่ดีเพื่อสร้างความเชื่อมั่นให้นักท่องเที่ยว นอกจากนี้ Phuket Sandbox กําลังเป็นที่กล่าวถึงและเป็นที่จับตาของประเทศต่างๆทั่วโลก เพราะหากประสบความสําเร็จ จะถือว่าเป็นแนวทางในการที่ประเทศอื่นๆ จะนําไปเป็นต้นแบบในการเปิดประเทศรับนักท่องเที่ยวในลักษณะเดียวกัน
....
รัฐบาลไทย-ข่าวทำเนียบรัฐบาล-เน้นย้ำ​การสื่อสาร​มาตรการ​ป้องกันและ​ควบคุม​โรค​ด้วย 2 มาตรการ​หลัก คือ “2 U” และ​ “3 พอ”
วันอังคารที่ 17 พฤษภาคม 2565
เน้นย้ํา​การสื่อสาร​มาตรการ​ป้องกันและ​ควบคุม​โรค​ด้วย 2 มาตรการ​หลัก คือ “2 U” และ​ “3 พอ”
.....
ในช่วงระยะหลังการแพร่ระบาดของโรคโควิด-19 นี้ กระทรว​งสาธารณสุข​ เน้นย้ํา​การสื่อสาร​มาตรการ​ป้องกันและ​ควบคุม​โรค​ด้วย 2 มาตรการ​หลัก คือ “2 U” และ​ “3 พอ” เป็นแนวทางให้ประชาชนปฏิบัติตนเพื่อป้องกันการติดเชื้อ มีภูมิคุ้มกันโรคเพียงพอ และช่วยลดความรุนแรงหากมีการติดเชื้อ
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม มอบกรมคุ้มครองสิทธิและเสรีภาพ เข้าเยียวยาพร้อมแจ้งสิทธิค่าตอบแทนผู้เสียหายทันที หลังพบสาวไทยรายหนึ่งถูกสามีชาวต่างชาติทำร้ายร่างกายจนสาหัส
วันพุธที่ 6 ตุลาคม 2564
ผู้ช่วยรัฐมนตรีประจํากระทรวงยุติธรรม มอบกรมคุ้มครองสิทธิและเสรีภาพ เข้าเยียวยาพร้อมแจ้งสิทธิค่าตอบแทนผู้เสียหายทันที หลังพบสาวไทยรายหนึ่งถูกสามีชาวต่างชาติทําร้ายร่างกายจนสาหัส
ผู้ช่วยรัฐมนตรีประจํากระทรวงยุติธรรม สนองนโยบายเชิงรุก ส่ง กรมคุ้มครองสิทธิและเสรีภาพ เข้าเยียวยาพร้อมแจ้งสิทธิค่าตอบแทนผู้เสียหายทันที หลังพบสาวไทยรายหนึ่งถูกสามีชาวต่างชาติทําร้ายร่างกายจนสาหัส
น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม กล่าวถึงกรณีนางสาวประภาดา แสงประสิทธิ์ ถูกนายวาอิล มูฮัมหมัด มะหิดีอามีน สามีชาวอียิปต์ทําร้ายร่างกาย เป็นเหตุให้ได้รับบาดเจ็บสาหัส เหตุเกิดเมื่อวันที่ 28 กันยายน ที่ผ่านมา ว่า ล่าสุดวันที่ 6 ตุลาคม เจ้าหน้าที่กรมคุ้มครองสิทธิและเสรีภาพ ได้เข้าให้ความช่วยเหลือผู้เสียหายตามแนวทางยุติธรรมสร้างสุข ยุติธรรมเชิงรุก สร้างสุขให้ประชาชน พร้อมนัดหมายผู้เสียหายให้เจ้าหน้าที่เข้าพบเพื่อแจ้งสิทธิผู้เสียหายในคดีอาญาตาม พ.ร.บ.ค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. 2544 รวมถึงแนะนําการเข้าถึงกระบวนการยุติธรรม การเรียกค่าสินไหมทดแทนในคดีอาญา การฟ้องคดีแพ่งฐานละเมิด และการขอรับความช่วยเหลือทางด้านคดีจากกองทุนยุติธรรมเรียบร้อยแล้ว ส่วนความช่วยเหลือด้านอื่น ๆ นางสาวประภาดา ยังไม่ได้ขอรับความช่วยเหลือแต่อย่างใด
น.ส.ณัฐธ์ภัสส์ กล่าวอีกว่า จากการวิเคราะห์คดีเบื้องต้น หากผู้บาดเจ็บไม่ได้มีส่วนเกี่ยวข้องกับการกระทําความผิด จะมีสิทธิได้รับเงินช่วยเหลือเยียวยาในฐานะเป็นผู้เสียหายในคดีอาญา ตามมาตรา 3 แห่งพระราชบัญญัติค่าตอบแทนฯ ได้แก่ 1. ค่าใช้จ่ายที่จําเป็นในการรักษาพยาบาลให้จ่ายเท่าที่จ่ายจริง แต่ไม่เกิน 40,000 บาท 2. ค่าฟื้นฟูสมรรถภาพทางร่างกายและจิตใจให้จ่ายเท่าที่จ่ายจริง แต่ไม่เกิน 20,000 บาท 3. ค่าขาดประโยชน์ทํามาหากินระหว่างที่ไม่สามารถประกอบการงานได้ตามปกติแต่จ่ายในอัตราค่าแรงขั้นต่ําในท้องที่จังหวัดที่ประกอบการงานเป็นระยะเวลาไม่เกิน 1 ปี นับแต่วันที่ไม่สามารถประกอบการงานได้ตามปกติ 4. ค่าตอบแทนความเสียหายอื่นให้จ่ายเป็นเงินตามจํานวนที่คณะกรรมการเห็นสมควร แต่ไม่เกิน 50,000 บาท ซึ่งการจ่ายค่าตอบแทนฯจะต้องใช้ดุลพินิจของคณะอนุกรรมการฯในการพิจารณา
รัฐบาลไทย-ข่าวทำเนียบรัฐบาล-บริษัท ขนส่ง จำกัด แจ้งหยุดเดินรถทุกเส้นทางชั่วคราว ตั้งแต่วันที่ 3 สิงหาคม 2564 เป็นต้นไป
วันจันทร์ที่ 2 สิงหาคม 2564
บริษัท ขนส่ง จํากัด แจ้งหยุดเดินรถทุกเส้นทางชั่วคราว ตั้งแต่วันที่ 3 สิงหาคม 2564 เป็นต้นไป
จนกว่าจะมีประกาศคําสั่งเปลี่ยนแปลง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เพื่อให้สอดคล้องกับคําสั่งของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในการขยายเวลาบังคับใช้มาตรการสําหรับพื้นที่ควบคุมสูงสุดและเข้มงวด จนถึงวันที่ 31 สิงหาคม 2564 เพื่อลดและจํากัดการเคลื่อนย้ายการเดินทาง และควบคุมสถานการณ์การแพร่ระบาด
บขส. จึงขอแจ้งหยุดให้บริการเดินรถเส้นทางภาคเหนือ ภาคตะวันออกเฉียงเหนือและภาคตะวันออก และภาคใต้ ทุกเส้นทางชั่วคราว ตั้งแต่วันที่ 3 สิงหาคม 2564 เป็นต้นไป หรือจนกว่าจะมีประกาศคําสั่งเปลี่ยนแปลง ทั้งนี้ผู้โดยสาร บขส. ที่ซื้อตั๋วเดินทางล่วงหน้าในช่วงเวลาที่ บขส. หยุดเดินรถ สามารถติดต่อขอคืนตั๋ว หรือเลื่อนการเดินทางได้จนถึงสิ้นปี 2564 ณ ช่องจําหน่ายตั๋วของ บขส. ทั่วประเทศ ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ สอบถามข้อมูลเพิ่มเติมโทร Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า ในส่วนของบริการรับ - ส่งพัสดุภัณฑ์ “One day One night ส่งของทั่วไทยรับได้วันเดียว” บขส. ยังเปิดให้บริการตามปกติ ตั้งแต่เวลา 05.00 - 19.30 น. ในเส้นทาง กรุงเทพฯ - เชียงใหม่ กรุงเทพฯ - แม่สาย กรุงเทพฯ - อุบลราชธานี กรุงเทพฯ - นครพนม กรุงเทพฯ - หนองคาย กรุงเทพฯ - ภูเก็ต กรุงเทพฯ - ตรัง และกรุงเทพฯ - หาดใหญ่ ผู้ใช้บริการสามารถสอบถามข้อมูลเพิ่มเติมได้ที่ ศูนย์รับ - ส่งพัสดุภัณฑ์ (จตุจักร) โทร 095-890-1687 และ 02-537-8480
รัฐบาลไทย-ข่าวทำเนียบรัฐบาล-ชวนนายจ้างลงทะเบียน “โครงการส่งเสริมและรักษาระดับการจ้างงานในธุรกิจ SMEs” รับเงินอุดหนุน 3 เดือน
วันจันทร์ที่ 8 พฤศจิกายน 2564
ชวนนายจ้างลงทะเบียน “โครงการส่งเสริมและรักษาระดับการจ้างงานในธุรกิจ SMEs” รับเงินอุดหนุน 3 เดือน
....
กระทรวงแรงงาน เปิดให้นายจ้าง SMEs ที่มีลูกจ้างไม่เกิน 200 คน ลงทะเบียนโครงการส่งเสริมและรักษาระดับการจ้างงานในธุรกิจ SMEs รับเงินอุดหนุนค่าจ้าง 3,000 บาท/ลูกจ้างสัญชาติไทย 1 คน/เดือน เป็นเวลา 3 เดือน (พ.ย. 64 – ม.ค. 65)
.
เพื่อรักษาการจ้างงาน เสริมสภาพคล่องกิจการ และสร้างความเข้มแข็งธุรกิจให้ดําเนินกิจการได้ต่อเนื่องในช่วงสถานการณ์โควิด-19 โดยสามารถลงทะเบียนผ่านเว็บไซต์ “ส่งเสริมการจ้างงานเอสเอ็มอี.doe.go.th” หรือติดต่อ สนง.จัดหางานจังหวัด ภายในวันที่ 20 พ.ย. 64
.
สอบถามข้อมูลเพิ่มเติม สายด่วนกระทรวงแรงงาน โทร.1506 กด 2 หรือสายด่วนกรมการจัดหางาน 1694
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.รับข้อเสนอสมาคมผู้ประกอบการภัตตาคารไทยขอผ่อนคลายภายใต้มาตรการความปลอดภัย
วันอังคารที่ 24 สิงหาคม 2564
สธ.รับข้อเสนอสมาคมผู้ประกอบการภัตตาคารไทยขอผ่อนคลายภายใต้มาตรการความปลอดภัย
กระทรวงสาธารณสุข รับทราบข้อเสนอของสมาคมผู้ประกอบการภัตตาคารไทย ขอให้พิจารณาผ่อนคลายมาตรการ เพื่อให้สามารถเปิดบริการได้อย่างยั่งยืน มอบกรมควบคุมโรคและกรมอนามัยจัดทําแนวทางดําเนินการภายใต้ความปลอดภัยของประชาชน เสนอ ศบค. พิจารณาศุกร์นี้
กระทรวงสาธารณสุข รับทราบข้อเสนอของสมาคมผู้ประกอบการภัตตาคารไทย ขอให้พิจารณาผ่อนคลายมาตรการ เพื่อให้สามารถเปิดบริการได้อย่างยั่งยืน มอบกรมควบคุมโรคและกรมอนามัยจัดทําแนวทางดําเนินการภายใต้ความปลอดภัยของประชาชน เสนอ ศบค. พิจารณาศุกร์นี้
วันนี้ (24 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์หลังผู้แทนสมาคมภัตตาคารไทยและอีก 8 สมาคม เข้าพบนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหารกระทรวงสาธารณสุข เพื่อยื่นข้อเสนอให้กระทรวงสาธารณสุขพิจารณาผ่อนคลายมาตรการสําหรับร้านอาหารให้เปิดบริการได้ หลังสถานการณ์มีแนวโน้มดีขึ้น ว่ากระทรวงสาธารณสุขได้รับทราบข้อเสนอ มอบให้กรมควบคุมโรคและกรมอนามัยจัดทําแนวทางปฏิบัติสําหรับผู้ประกอบการ โดยหลักการจะต้องมีการดําเนินการเพื่อความปลอดภัย 3 ส่วน ได้แก่ 1.)การบริหารจัดการสิ่งแวดล้อมไม่เสี่ยงต่อการแพร่กระจายเชื้อ เช่น เว้นระยะห่าง ไม่แออัดอากาศถ่ายเทได้ดี2.)พนักงานต้องปลอดโรค โดยการได้รับวัคซีนครบ 2 เข็ม หรือหากไม่ได้หรือยังได้ไม่ครบ 2 เข็มต้องตรวจคัดกรองด้วยชุดตรวจ ATK ทุก 3-7 วัน และปฏิบัติตามมาตรการป้องกันตนเองในการให้บริการลูกค้า และ 3.) ลูกค้าต้องปลอดโรค อาทิ แสดงหลักฐานการฉีดวัคซีน, ผู้ที่เคยติดเชื้อต้องหายแล้ว 1 เดือน แต่ไม่เกิน 3 เดือน, มีผลตรวจ ATK รับรองว่าไม่ติดเชื้อ หรือมีการตรวจก่อนเข้าใช้บริการ จากการพูดคุยกับตัวแทน ทั้งสมาคมภัตตาคารไทยและตัวแทนร้านอาหาร ยินดีให้ความร่วมมือ และส่วนหนึ่งก็ได้ดําเนินการเข้มในมาตรการป้องกันโควิดเป็นอย่างดี ทั้งภายในร้านอาหาร พนักงาน คนปรุงอาหาร และตามมาตรการที่ทางภาครัฐกําหนด เพื่อให้สามารถเปิดบริการได้อย่างยั่งยืนและผู้รับบริการมีความปลอดภัย
โดยระยะแรกจะเน้นในร้านอาหารที่เป็นห้องปรับอากาศ และห้างสรรพสินค้า ซึ่งมีความเสี่ยงต่อการแพร่กระจายเชื้อได้ง่าย โดยจะนํารายละเอียดหลักการเสนอต่อที่ประชุม ศบค. ในวันศุกร์ที่27 สิงหาคม 2564
******************************************** 24 สิงหาคม 2564
*************************************
รัฐบาลไทย-ข่าวทำเนียบรัฐบาล-สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์แก่กระทรวงวัฒนธรรมจุดในพิธีสวดมนต์ข้ามปี เพื่อความเป็นสิริมงคลยิ่งของการเข้าสู่ศักราชใหม่
วันพุธที่ 22 ธันวาคม 2564
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์แก่กระทรวงวัฒนธรรมจุดในพิธีสวดมนต์ข้ามปี เพื่อความเป็นสิริมงคลยิ่งของการเข้าสู่ศักราชใหม่
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์แก่กระทรวงวัฒนธรรมจุดในพิธีสวดมนต์ข้ามปี
เพื่อความเป็นสิริมงคลยิ่งของการเข้าสู่ศักราชใหม่
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกประทานไฟพระฤกษ์แก่กระทรวงวัฒนธรรมจุดในพิธีสวดมนต์ข้ามปีเพื่อความเป็นสิริมงคลยิ่งของการเข้าสู่ศักราชใหม่
วันที่ 22 ธันวาคม 2564 เวลา 14.00 น. ณ พระอุโบสถ วัดราชบพิธสถิตมหาสีมารามสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม เพื่อเชิญไปถวายเจ้าคณะจังหวัดทุกจังหวัดทั่วประเทศ สําหรับจุดในพิธีสวดมนต์ข้ามปี เสริมสิริมงคลทั่วไทย ส่งท้ายปีเก่าวิถีใหม่ พุทธศักราช 2564 ต้อนรับศักราชใหม่ 2565 โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นผู้แทนเข้ารับการประทานไฟพระฤกษ์ มีนางยุถิกา อิศรางกูร ณ อยุธยา รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา และผู้บริหารกระทรวงวัฒนธรรมเข้าร่วม
นายอิทธิพล กล่าวว่า กระทรวงวัฒนธรรม ได้รับพระเมตตาจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้ประทานไฟพระฤกษ์ให้แก่กระทรวงวัฒนธรรม เพื่อเชิญไปถวายเจ้าคณะจังหวัดทุกจังหวัดทั่วประเทศ และมีพิธีมอบไฟพระฤกษ์ประทาน ในวันที่ 23 ธันวาคม 2564 เวลา 08.00 น. ณ ห้อง Auditorium ชั้น G อาคารหอศิลป์แห่งชาติ กระทรวงวัฒนธรรม โดยเจ้าหน้าที่สํานักงานวัฒนธรรมจังหวัดทั้ง 76 จังหวัดทั่วประเทศ ร่วมพิธีรับไฟพระฤกษ์ประทานหน้าพระรูปสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เพื่ออัญเชิญไปถวายแด่เจ้าคณะจังหวัด
ทั่วประเทศ นําไปมอบแก่เจ้าอาวาสวัดที่จัดพิธีสวดมนต์ข้ามปีทั่วประเทศ ระหว่างวันที่ 31 ธันวาคม 2564 - 1 มกราคม 2565 เพื่อความศักดิ์สิทธิ์ ความรุ่งโรจน์ ความสําเร็จ ความสามัคคี อันเป็นการสร้างขวัญและกําลังใจแก่พุทธศาสนิกชนที่เข้าร่วมในพิธี และเป็นสิริมงคลยิ่งของการเข้าสู่ศักราชใหม่
รัฐบาลไทย-ข่าวทำเนียบรัฐบาล-“อลงกรณ์” หารือญี่ปุ่นขยายความร่วมมือการวิจัยและพัฒนาเทคโนโลยีเกษตรสู่เกษตรมูลค่าสูง
วันศุกร์ที่ 1 กรกฎาคม 2565
“อลงกรณ์” หารือญี่ปุ่นขยายความร่วมมือการวิจัยและพัฒนาเทคโนโลยีเกษตรสู่เกษตรมูลค่าสูง
“อลงกรณ์” หารือญี่ปุ่นขยายความร่วมมือการวิจัยและพัฒนาเทคโนโลยีเกษตรสู่เกษตรมูลค่าสูง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายณฐกร สุวรรณธาดา คณะที่ปรึกษารัฐมนตรีว่าการกระทรวงเกษตรและสหกรณ์ นายสมศักดิ์ วิวิธเกยูรวงศ์ อัครราชทูตที่ปรึกษา (ฝ่ายเกษตร) ประจํากรุงโตเกียว และคณะเดินทางถึงเมืองอิบารากิวันนี้ (1 ก.ค.65) เพื่อหารือความร่วมมือกับองค์กรวิจัยด้านการเกษตรและอาหารแห่งประเทศญี่ปุ่น (National Agricultural and Food Research Organization: NARO) ณ จังหวัดอิบารากิ ประเทศญี่ปุ่น ซึ่งเป็นหน่วยงานวิจัยด้านพืชและปศุสัตว์ของกระทรวงเกษตร ป่าไม้ และประมงญี่ปุ่น (MAFF) โดยมี ดร.มาซูมิ คัตสุตะ (Dr.Masumi Katsuta) รองประธาน NARO และทีมงานให้การต้อนรับ พร้อมบรรยายสรุปเกี่ยวกับงานวิจัยด้านการเกษตร ปศุสัตว์ เทคโนโลยีการปรับปรุงพันธุ์พืชและสัตว์ การพัฒนาเครื่องจักรกลทางการเกษตร ฯลฯ โดยนายอลงกรณ์ ในฐานะประธานคณะกรรมการบริหารฯ AIC ได้กล่าวถึงแนวทางการพัฒนาความร่วมมือระหว่าง NARO และศูนย์เทคโนโลยีเกษตรและนวัตกรรม (AIC) ตามแนวทางนโยบายเกษตรมูลค่าสูง ของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ หลังการพบหารือฯ ได้เข้าเยี่ยมชม Tsukuba Agriculture Research Hall ซึ่งเป็นสถานที่รวบรวมผลงานวิจัยที่โดดเด่น อาทิ เครื่องปลูกข้าวอัจฉริยะไร้คนขับ ไหมเรืองแสง การพัฒนาพันธุกรรมดอกเบญจมาศสีน้ําเงิน อุปกรณ์เครื่องกลทุ่นแรงในการตัดแต่งกิ่งต้นองุ่น ระบบควบคุมระยะไกลเพื่อรักษาระดับน้ําในแปลงนา ฯลฯ เพื่อนําตัวอย่างแนวคิดงานวิจัย มาพัฒนาปรับปรุงเพื่อยกระดับคุณภาพสินค้าเกษตร ลดต้นทุนการผลิต และพัฒนานวัตกรรมให้สอดคล้องกับแนวทางการพัฒนาตามหลักการ BCG model ของประเทศไทย.
รัฐบาลไทย-ข่าวทำเนียบรัฐบาล-(ภาพข่าว) สธ. ร่วมภาคีเครือข่าย พัฒนาระบบการให้คำปรึกษาและกลไกพัฒนาศักยภาพผู้ปฏิบัติงานด้านคุ้มครองเด็ก
วันพุธที่ 27 เมษายน 2565
(ภาพข่าว) สธ. ร่วมภาคีเครือข่าย พัฒนาระบบการให้คําปรึกษาและกลไกพัฒนาศักยภาพผู้ปฏิบัติงานด้านคุ้มครองเด็ก
นพ.เกียรติภูมิ วงศ์รจิต ปลัดกระทรวงสาธารณสุข ร่วมกับภาคีเครือข่าย แถลงข่าวเปิดโครงการพัฒนาระบบการให้คําปรึกษาและกลไกพัฒนาศักยภาพผู้ปฏิบัติงานด้านการคุ้มครองเด็กของกระทรวงสาธารณสุขและเครือข่ายพัฒนาระบบการให้คําปรึกษา พร้อมเพิ่มช่องทางการเรียนรู้ฝึ
วันนี้ 27 เมษายน 2565นายแพทย์เกียรติภูมิ วงศ์รจิต ปลัดกระทรวงสาธารณสุข ร่วมกับภาคีเครือข่าย แถลงข่าวเปิดโครงการพัฒนาระบบการให้คําปรึกษาและกลไกพัฒนาศักยภาพผู้ปฏิบัติงานด้านการคุ้มครองเด็กของกระทรวงสาธารณสุขและเครือข่ายพัฒนาระบบการให้คําปรึกษาพร้อมเพิ่มช่องทางการเรียนรู้ฝึกทักษะผ่าน เว็บไซต์
https://oscc.consultingและแพลตฟอร์มออนไลน์ต่าง ๆ และมีผู้เชี่ยวชาญดูแลความเครียดจากงานและเรื่องส่วนตัว ช่วยเพิ่มศักยภาพผู้ปฏิบัติงานด้านคุ้มครองเด็ก เพิ่มประสิทธิภาพงานคุ้มครองเด็กในสถานพยาบาล ที่ โรงแรมมิราเคิล แกรนด์ คอนเวนชั่น กทม.
ดาวน์โหลดเพิ่มเติมได้ที่ https://bit.ly/3vT15yO
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปลื้มผลโพล ประชาชนพอใจ กระทรวงยุติธรรม หลายโครงการ "ไกล่เกลี่ยหนี้-ปลดล็อคกระท่อม-ยึดทรัพย์ยาเสพติด"
วันอาทิตย์ที่ 15 พฤษภาคม 2565
รัฐมนตรีว่าการกระทรวงยุติธรรม ปลื้มผลโพล ประชาชนพอใจ กระทรวงยุติธรรม หลายโครงการ "ไกล่เกลี่ยหนี้-ปลดล็อคกระท่อม-ยึดทรัพย์ยาเสพติด"
รัฐมนตรีว่าการกระทรวงยุติธรรม ปลื้มผลโพล ประชาชนพอใจ กระทรวงยุติธรรม หลายโครงการ "ไกล่เกลี่ยหนี้-ปลดล็อคกระท่อม-ยึดทรัพย์ยาเสพติด" ชี้ ทํางานหนัก จนชาวบ้านเห็น จี้ ปรับปรุงเรื่องที่ยังสอบตก
วันที่ 15 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรม ได้ร่วมกับ"นิด้าโพล" สํารวจความคิดเห็น เรื่อง การดําเนินงานด้านกระบวนการยุติธรรมของกระทรวงยุติธรรม ในช่วง 2 ปีที่ผ่านมา จํานวน 1,310 หน่วยตัวอย่าง กําหนดค่าความเชื่อมั่นที่ร้อยละ 97.0
นายสมศักดิ์ กล่าวอีกว่า จากผลการสํารวจพบว่า การแก้หนี้และไกล่เกลี่ยหนี้สินครัวเรือน ประชาชนมีความพอใจถึงร้อยละ 50.52 และพอใจมากถึงร้อยละ 15.16 ส่วนการช่วยเหลือเยียวยาเหยื่อและผู้เสียหาย ประชาชนมีความพึงพอใจร้อยละ 51.53 และพอใจมากถึงร้อยละ 11.77 แต่ก็ยังมีประชาชน ไม่ค่อยพอใจอยู่ร้อยละ 11.85
นายสมศักดิ์ กล่าวต่อว่า การปราบปรามยาเสพติดและยึดทรัพย์ตัดเครือข่ายวงจรยาเสพติด ประชาชนมีความพึงพอใจ ร้อยละ 39.88 และพอใจมากถึงร้อยละ 21.56
ส่วนการให้โอกาสผู้ต้องขังกลับคืนสู่สังคม และนิคมอุตสาหกรรมราชทัณฑ์ ประชาชนมีความพึงพอใจ ร้อยละ 53.48 และพอใจมากถึงร้อยละ 10.93
"การปลดล็อคพืชกระท่อมออกจากบัญชียาเสพติด ประชาชนมีความพึงพอใจถึงร้อยละ 42.80 และพอใจมาก ร้อยละ 10.95 ส่วนการผลักดันร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ประชาชนมีความพึงพอใจ ร้อยละ 46.02 และพอใจมากถึงร้อยละ 12.47" รมว.ยุติธรรม กล่าว
นายสมศักดิ์ กล่าวต่อว่า ผลสํารวจยังพบว่า ประชาชนคาดหวังให้กระทรวงยุติธรรม พัฒนาระบบการบริการให้เข้าถึงอย่างเท่าเทียม พร้อมเผยแพร่ความรู้ด้านกฎหมาย และปราบปรามยาเสพติด นอกจากนี้ อยากให้พัฒนาระบบแก้ไขฟื้นฟูผู้กระทําผิดและการช่วยเหลือดูแลผู้พ้นโทษ รวมถึงพัฒนาระบบป้องกันอาชญากรรมเพื่อสร้างความปลอดภัยในสังคม
"จะเห็นได้ว่า ผลสํารวจความคิดเห็นของประชาชน เป็นประโยชน์อย่างมาก ซึ่งเสมือนเป็นเข็มทิศนําทางให้เราช่วยแก้ปัญหาให้กับประชาชนได้ถูกทาง โดยอะไรที่ประชาชน รู้สึกพอใจแล้ว ผมก็ขอให้เดินหน้าต่อ ส่วนที่ยังไม่ค่อยพอใจ ก็ขอให้หน่วยงานที่เกี่ยวข้อง แก้ไขปรับปรุงอย่างเร่งด่วน เพื่อประชาชน จะได้รับทราบถึงภารกิจที่เราได้ดําเนินการ อย่างที่หลายโครงการประชาชนเห็นด้วยอย่างล้นหลาม ซึ่งสะท้อนว่า เราได้ตั้งใจทํางานอย่างหนัก จนออกไปสู่สายตาของประชาชน " นายสมศักดิ์ กล่าว
รัฐบาลไทย-ข่าวทำเนียบรัฐบาล-พม. เข้าช่วยเหลือเด็กชายตาบอด อยู่ตามลำพัง หลังแม่ติดโควิด เสียชีวิต - พ่อป่วยโควิด รักษาตัวโรงพยาบาลสนาม ที่ย่านบางแค กทม.
วันพฤหัสบดีที่ 8 กรกฎาคม 2564
พม. เข้าช่วยเหลือเด็กชายตาบอด อยู่ตามลําพัง หลังแม่ติดโควิด เสียชีวิต - พ่อป่วยโควิด รักษาตัวโรงพยาบาลสนาม ที่ย่านบางแค กทม.
พม. เข้าช่วยเหลือเด็กชายตาบอด อยู่ตามลําพัง หลังแม่ติดโควิด เสียชีวิต - พ่อป่วยโควิด รักษาตัวโรงพยาบาลสนาม ที่ย่านบางแค กทม.
วันที่ 5 ก.ค. 64เวลา 18.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพมหานครนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีเด็กชายพิการทางการเห็น ตาบอดสนิททั้ง 2 ข้าง อายุ 12 ปี ซึ่งเสี่ยงติดเชื้อโควิด-19 ต้องอาศัยอยู่ตามลําพัง ที่ย่านบางแค กรุงเทพฯ เนื่องจากมารดาเสียชีวิตด้วยโรคโควิด-19 และบิดาอยู่ระหว่างการรักษาตัวที่โรงพยาบาลสนามบุษราคัม อิมแพคเมืองทองธานี เพราะติดเชื้อโควิด-19 ต้องอาศัยลุงเพื่อนบ้านให้การดูแล โดยมีการขอความช่วยเหลือจากหน่วยงานที่เกี่ยวข้อง
นางพัชรีกล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) ได้มอบหมายกรมส่งเสริมและพัฒนาคุณภาพชีวิตคนพิการ (พก.) ดําเนินการให้ความช่วยเหลือเด็กชายรายดังกล่าว โดยได้ประสานสอบข้อเท็จจริงเบื้องต้นกับบิดาของเด็ก ทราบว่าบิดาประสงค์ให้เด็กอยู่ในความดูแลของลุงที่เป็นเพื่อนบ้าน ขณะที่พักอาศัยตามลําพังในห้องเช่า ชั้น 4 โดยมีลุงคอยให้ความดูแลช่วยเหลือต่างๆ ซึ่งขณะนี้ เด็กมีสุขภาพร่างกายแข็งแรงดี ไม่มีอาการป่วย และเคยเข้ารับการตรวจหาเชื้อโควิด-19 เมื่อวันที่ 30 มิ.ย. 2564 ผลปรากฏว่าไม่พบเชื้อ แต่ลุงที่เป็นผู้ดูแลมีความกังวลใจ จึงความประสงค์ให้เด็กเข้ารับการตรวจหาเชื้ออีกครั้ง ซึ่งวันนี้ (5 ก.ค. 64) กระทรวง พม. โดย พก. ได้นําเด็กและลุงพร้อมครอบครัวไปตรวจหาเชื้อโควิด-19 ที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ โดยได้ร่วมทีมงานเพจ "เส้นด้าย" จัดหารถรับ-ส่ง อํานวยความสะดวก ทั้งนี้ หากผลตรวจหาเชื้อพบว่า เด็กติดเชื้อโควิด-19 กระทรวง พม. โดย พก. พร้อมดําเนินการส่งตัวเข้ารับการรักษาที่โรงพยาบาลสนามบ้านวิทยาศาสตร์สิรินธรเพื่อคนพิการ และหากปรากฏว่า ไม่ติดเชื้อโควิด-19 กระทรวง พม. จะรับเด็กเข้าอยู่ในการดูแลของหน่วยงานสังกัด พก. ตามความประสงค์ของบิดาต่อไป
นางพัชรีกล่าวเพิ่มเติมว่า หากพบคนพิการที่ประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อได้ที่ สายด่วนเพื่อคนพิการ โทร. 1479 บริการ 24 ชั่วโมง ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทั่วประเทศ หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-งบเยียวยาช่วยเหลือเศรษฐกิจมีแนวทางคัดกรองผู้ได้รับสิทธิอย่างไร หากหน่วยรับงบประมาณ เป็นผู้รับผิดชอบมีแนวทางอย่างไรเพื่อให้เกิดความเหมาะสม เป็นธรรมและมีประสิทธิภาพ
วันพฤหัสบดีที่ 2 กันยายน 2564
งบเยียวยาช่วยเหลือเศรษฐกิจมีแนวทางคัดกรองผู้ได้รับสิทธิอย่างไร หากหน่วยรับงบประมาณ เป็นผู้รับผิดชอบมีแนวทางอย่างไรเพื่อให้เกิดความเหมาะสม เป็นธรรมและมีประสิทธิภาพ
กระทู้ถามของสภาผู้แทนราษฎร  เรื่อง การผลักดันงบวิจัยเพื่อพัฒนานวัตกรรมใน 4 เรื่องเร่งด่วน
ถาม งบเยียวยาช่วยเหลือเศรษฐกิจมีแนวทางคัดกรองผู้ได้รับสิทธิอย่างไร หากหน่วยรับงบประมาณ เป็นผู้รับผิดชอบมีแนวทางอย่างไรเพื่อให้เกิดความเหมาะสม เป็นธรรมและมีประสิทธิภาพ
ตอบ 1. อว. ไม่ได้รับจัดสรรงบเยียวยาช่วยเหลือเศรษฐกิจ
2. มีโครงการอื่นที่เกี่ยวข้อง เช่น โครงการจ้างงานระยะที่ 1 และ 2
2.1 กระบวนการคัดกรองเป็นอํานาจหน้าที่ของหน่วยงานใน อว. โดยมีสํานักงานปลัด อว. เป็นหน่วยงานกํากับดูแล
2.2 ผู้ที่ได้รับสิทธิต้องเป็นผู้ที่ได้รับผลกระทบจาก COVID-19
2.3 อยู่ในพื้นที่ของหน่วยงานดําเนินการ
2.4 มีคุณสมบัติเหมาะสมตามภารกิจของหน่วยงาน
2.5 ต้องได้รับการพัฒนาทักษะและความรู้ต่าง ๆ ที่จําเป็น
2.6 มีการตรวจสอบประเมินผลและรายงานผลต่อ อว. ทุก 2 เดือน และเมื่อสิ้นสุดโครงการ
ดูรายละเอียดเพิ่มเติมได้ที่ราชกิจจานุเบกษา เล่มที่ 137 ตอนพิเศษ 162 ง วันที่ 15 ก.ค. 63
รัฐบาลไทย-ข่าวทำเนียบรัฐบาล-กรมการขนส่งทางบก ประกาศเชิญชวนเอกชนร่วมลงทุนโครงการศูนย์การขนส่งชายแดนจังหวัดนครพนม เปิดให้ซื้อเอกสารข้อเสนอการร่วมลงทุน ตั้งแต่วันที่ 12 กรกฎาคม ถึงวันที่ 13 สิงหาคม 2564
วันจันทร์ที่ 5 กรกฎาคม 2564
กรมการขนส่งทางบก ประกาศเชิญชวนเอกชนร่วมลงทุนโครงการศูนย์การขนส่งชายแดนจังหวัดนครพนม เปิดให้ซื้อเอกสารข้อเสนอการร่วมลงทุน ตั้งแต่วันที่ 12 กรกฎาคม ถึงวันที่ 13 สิงหาคม 2564
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้ประกาศเชิญชวนเอกชนที่สนใจเข้าร่วมลงทุนโครงการศูนย์การขนส่งชายแดนจังหวัดนครพนม วงเงินรวมกว่า 1,361 ล้านบาท โดยรูปแบบการร่วมลงทุนเป็นไปตามที่คณะรัฐมนตรีอนุมัติ กล่าวคือให้เอกชนร่วมลงทุนในรูปแบบ PPP Net Cost โดยภาครัฐเป็นผู้ลงทุนค่าที่ดิน ค่าก่อสร้างโครงสร้างพื้นฐานส่วนกลางและอาคารที่ภาครัฐใช้ประโยชน์ ค่าควบคุมงานก่อสร้าง และบํารุงรักษาโครงสร้างพื้นฐานรายปีในส่วนอาคารที่ภาครัฐใช้ประโยชน์ ขณะที่เอกชนเป็นผู้ลงทุนค่าก่อสร้างในองค์ประกอบอาคารที่ก่อให้เกิดรายได้ เครื่องมือและอุปกรณ์ รวมถึงเป็นผู้รับผิดชอบในส่วนของการดําเนินงานและบํารุงรักษาโครงการ (Operation and Maintenance : O&M) ในส่วนอาคารและพื้นที่ใช้สอยในการรับผิดชอบของเอกชนและโครงสร้างพื้นฐานส่วนกลางตามรอบระยะเวลา รวมทั้งเป็นผู้รับความเสี่ยงทางด้านรายได้และจ่ายค่าสัมปทานให้ภาครัฐตลอดระยะเวลา 30 ปี นับจากปีเปิดให้บริการ
อธิบดีกรมการขนส่งทางบก กล่าวเพิ่มเติมว่า โครงการศูนย์การขนส่งชายแดนจังหวัดนครพนม จัดเป็นหนึ่งในโครงการตามแผนพัฒนาสถานีขนส่งสินค้า (Truck Terminal) ของ ขบ. ตั้งอยู่ที่ตําบลอาจสามารถ อําเภอเมือง จังหวัดนครพนม บนเนื้อที่กว่า 121 ไร่ ซึ่งจะทําหน้าที่รองรับการขนส่งสินค้าทางถนนระหว่างประเทศบนเส้นทางสาย R12 เชื่อมต่อการขนส่งระหว่างไทย - สปป.ลาว - เวียดนาม - จีนตอนใต้ ผ่านสะพานมิตรภาพไทย - ลาว แห่งที่ 3 (นครพนม - คําม่วน) รวมถึงรองรับการเปลี่ยนรูปแบบการขนส่ง (Modal Shift) ระหว่างทางถนนกับทางราง ผ่านแนวการพัฒนาโครงการรถไฟทางคู่ สายบ้านไผ่ - นครพนม ของการรถไฟแห่งประเทศไทยในอนาคต ซึ่งจะช่วยกระตุ้นเศรษฐกิจของจังหวัดนครพนมและจังหวัดใกล้เคียง ลดต้นทุนการขนส่งและโลจิสติกส์ของผู้ประกอบการขนส่งสินค้า ช่วยเพิ่มขีดความสามารถในการแข่งขันของประเทศ รวมถึงสนับสนุนการพัฒนาพื้นที่เขตเศรษฐกิจพิเศษตามนโยบายของรัฐบาล โดยปัจจุบัน ขบ. อยู่ระหว่างกระบวนการเวนคืนที่ดิน และเตรียมดําเนินการก่อสร้างในส่วนที่ภาครัฐรับผิดชอบ ในปี 2565 - 2567 และมีแผนเปิดให้บริการในปี 2568 โดยการคัดเลือกเอกชนในครั้งนี้ ขบ. จะดําเนินการตามขั้นตอนที่กําหนดไว้ในพระราชบัญญัติการให้เอกชนร่วมลงทุนในกิจการของรัฐ พ.ศ. 2556 นอกจากนี้ เอกชนที่เข้าร่วมลงทุนในโครงการยังจะสามารถขอรับสิทธิและประโยชน์ด้านภาษีอากรตามกฎหมายว่าด้วยการส่งเสริมการลงทุน ตามหลักเกณฑ์และเงื่อนไขที่ BOI กําหนดอีกด้วย
ทั้งนี้ เอกชนที่สนใจสามารถติดต่อขอซื้อเอกสารข้อเสนอการร่วมลงทุน (Request for Proposal: RFP) ได้ที่ส่วนพัสดุและแผ่นป้ายทะเบียนรถ อาคาร 6 ชั้น 4 ขบ. เขตจตุจักร กรุงเทพฯ ตั้งแต่วันที่ 12 กรกฎาคม - 13 สิงหาคม 2564 (ในวันทําการ) ระหว่างเวลา 09.00 - 15.00 น. และสามารถดาวน์โหลดเอกสารประกาศเชิญชวนเอกชนร่วมลงทุนโครงการศูนย์การขนส่งชายแดนจังหวัดนครพนม ได้ที่ www.dlt.go.th หากสนใจสอบถามข้อมูลเพิ่มเติมติดต่อได้ที่สํานักการขนส่งสินค้า ขบ. โทร. 0 2271 8492 - 3 ในวันและเวลาราชการ
รัฐบาลไทย-ข่าวทำเนียบรัฐบาล-ไทยช่วยเหลือศรีลังกาด้านมนุษยธรรมขณะเผชิญวิกฤต มอบยา - เวชภัณฑ์แล้วกว่า 235 รายการ และเงินกว่า 4 ล้านบาท
วันพฤหัสบดีที่ 18 สิงหาคม 2565
ไทยช่วยเหลือศรีลังกาด้านมนุษยธรรมขณะเผชิญวิกฤต มอบยา - เวชภัณฑ์แล้วกว่า 235 รายการ และเงินกว่า 4 ล้านบาท
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์ความขัดแย้งทางการเมืองภายในประเทศศรีลังกา โดยเฉพาะวิกฤตเศรษฐกิจล่าสุด และได้สั่งการให้หน่วยงานที่เกี่ยวข้องให้ความช่วยเหลือตามความเหมาะสมแก่ศรีลังกา นับเป็นไมตรีจิตในการช่วยเหลือมิตรประเทศด้านมนุษยธรรมขณะเผชิญวิกฤต ทั้งการจัดหายา เวชภัณฑ์ และสิ่งของจําเป็นต่าง ๆ
.
ล่าสุด ภาครัฐและเอกชนไทยได้มอบยาและเวชภัณฑ์ไปแล้วกว่า 235 รายการ และมอบเงินให้ศรีลังการวมกว่า 4 ล้านบาท และจะเร่งหารือแนวทางให้ความช่วยเหลือ รวมถึงช่องทางการรับบริจาคสิ่งของที่จําเป็นต่อไป
.
อ่านเพิ่มเติม คลิกhttps://www.thaigov.go.th/news/contents/details/58149
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คณะผู้บริหาร ดีอีเอส ลงนามถวายพระพร‘ในหลวง-พระราชินี’ เนื่องในโอกาสวันขึ้นปีใหม่ 2565
วันเสาร์ที่ 1 มกราคม 2565
คณะผู้บริหาร ดีอีเอส ลงนามถวายพระพร‘ในหลวง-พระราชินี’ เนื่องในโอกาสวันขึ้นปีใหม่ 2565
คณะผู้บริหาร ดีอีเอส ลงนามถวายพระพร‘ในหลวง-พระราชินี’ เนื่องในโอกาสวันขึ้นปีใหม่ 2565
เมื่อวันที่1มกราคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยคณะผู้บริหารกระทรวงดิจิทัลเพื่อเศรษฐกิจและสังคมเข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2565ณศาลาสหทัยสมาคมในพระบรมมหาราชวัง
************
รัฐบาลไทย-ข่าวทำเนียบรัฐบาล-มท.1 เผย ครม.เห็นชอบยกเว้นค่าธรรมเนียมโรงแรม ไปอีก 2 ปี เพื่อบรรเทาความเดือดร้อนผู้ประกอบการ
วันอังคารที่ 5 กรกฎาคม 2565
มท.1 เผย ครม.เห็นชอบยกเว้นค่าธรรมเนียมโรงแรม ไปอีก 2 ปี เพื่อบรรเทาความเดือดร้อนผู้ประกอบการ
มท.1 เผย ครม.เห็นชอบยกเว้นค่าธรรมเนียมโรงแรม ไปอีก 2 ปี เพื่อบรรเทาความเดือดร้อนผู้ประกอบการ
วันนี้ (5 ก.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่คณะรัฐมนตรีได้มีมติเมื่อวันที่ 9 มิถุนายน 2563 เห็นชอบกฎกระทรวงยกเว้นค่าธรรมเนียมสําหรับการประกอบธุรกิจโรงแรม พ.ศ. 2563 ปีละ 40 บาทต่อห้องพัก เป็นเวลา 2 ปี ตั้งแต่วันที่ 1 กรกฎาคม 2563 และได้สิ้นผลบังคับใช้ไปเมื่อวันที่ 30 มิถุนายน 2565
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ในปัจจุบันแม้ว่าสถานการณ์การแพร่ระบาดของโรคโควิด-19 จะคลี่คลายบรรเทาลง และศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ก็มีมาตรการผ่อนคลายกิจการ/กิจกรรมหลายอย่างให้สามารถเปิดบริการได้ แต่การฟื้นตัวทางเศรษฐกิจอาจต้องใช้ระยะเวลาไปอีกระยะหนึ่ง ดังนั้น เพื่อให้การช่วยเหลือเยียวยาผู้ประกอบธุรกิจโรงแรมที่ได้รับผลกระทบทางเศรษฐกิจจากการแพร่ระบาดของโรคโควิด – 19 มีความต่อเนื่อง คณะรัฐมนตรีได้มีมติให้ความเห็นชอบร่างกฎกระทรวง ยกเว้นค่าธรรมเนียมสําหรับการประกอบธุรกิจโรงแรม พ.ศ. .... ตามที่กระทรวงมหาดไทยเสนอ โดยมีสาระสําคัญกําหนดให้ยกเว้นค่าธรรมเนียมสําหรับการประกอบธุรกิจโรงแรม ตั้งแต่วันที่ 1 กรกฎาคม 2565 ถึงวันที่ 30 มิถุนายน 2567 ทั้งนี้สําหรับผู้ประกอบการโรงแรมที่ได้ชําระค่าธรรมเนียมสําหรับการประกอบธุรกิจโรงแรม ในช่วงระหว่างวันที่ 1 กรกฎาคม 2565 จนถึงวันก่อนวันที่กฎกระทรวงฉบับนี้ประกาศในราชกิจจานุเบกษา สามารถติดต่อขอรับเงินค่าธรรมเนียมคืนได้ ณ ที่ว่าการอําเภอท้องที่ที่เป็นที่ตั้งของโรงแรม และพื้นที่กรุงเทพมหานคร ติดต่อที่กรมการปกครอง (วังไชยา) ภายหลังจากวันที่ประกาศในราชกิจจานุเบกษา
รัฐบาลไทย-ข่าวทำเนียบรัฐบาล-กทม. เร่งฉีดวัคซีนไฟเซอร์ นร. กลุ่มเสี่ยง ต.ค. นี้ ยันฉีดแล้ว 2,000 ราย ยังไม่พบผลข้างเคียง
วันพฤหัสบดีที่ 30 กันยายน 2564
กทม. เร่งฉีดวัคซีนไฟเซอร์ นร. กลุ่มเสี่ยง ต.ค. นี้ ยันฉีดแล้ว 2,000 ราย ยังไม่พบผลข้างเคียง
....
น.ส.รัชดา ธนาดิเรก รองโฆษกรัฐบาล เผยรัฐบาลเตรียมความพร้อมฉีดวัคซีนไฟเซอร์ให้แก่นักเรียนนักศึกษาที่มีอายุ 12 - 18 ปี ทุกคน ทุกสังกัด จํานวนกว่า 4.5 ล้านคน เริ่มเดือนตุลาคมนี้เป็นต้นไป ทั้งนี้จะต้องได้รับความยินยอมจากผู้ปกครองก่อน
.
ปัจจุบัน กทม. ได้ดําเนินการฉีดวัคซีนไฟเซอร์ให้นักเรียนนักศึกษาอายุ 12 - 18 ใน 7 โรคกลุ่มเสี่ยงไปแล้ว จํานวนกว่า 2,000 ราย ยังไม่พบผลข้างเคียง แบ่งเป็นผู้ได้รับ 1 เข็ม จํานวน 1,681 ราย และได้รับครบ 2 เข็ม จํานวน 614 ส่วนที่เหลืออีก 3,000 คน กทม. จะเร่งดําเนินการต่อไป
.
ขอให้น้อง ๆ นักเรียนนักศึกษามั่นใจว่า วัคซีนที่รัฐบาลนํามาให้บริการนั้น เป็นวัคซีนที่ได้รับการรับรองจากสํานักงานองค์การอาหารและยา องค์การอนามัยโลก และมีหลักฐานทางวิชาการที่สามารถบ่งชี้ได้ว่ามีประสิทธิภาพและความปลอดภัย
.
อ่านเพิ่มเติม คลิกhttps://www.thaigov.go.th/news/contents/details/46219
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” เผย ประเทศสมาชิกอาเซียนและประเทศคู่เจรจา พร้อมร่วมมือยกระดับความมั่นคงด้านสาธารณสุขในภูมิภาค
วันอาทิตย์ที่ 15 พฤษภาคม 2565
“อนุทิน” เผย ประเทศสมาชิกอาเซียนและประเทศคู่เจรจา พร้อมร่วมมือยกระดับความมั่นคงด้านสาธารณสุขในภูมิภาค
รองนายกรัฐมนตรีและรัฐมนตรีว่าการกระทรวงสาธารณสุข เผยความสําเร็จการประชุมรัฐมนตรีสาธารณสุขอาเซียนและประเทศคู่เจรจา เน้นความสําคัญการเตรียมความพร้อมและตอบโต้ต่อภาวะฉุกเฉินด้านสาธารณสุขของภูมิภาค และสร้างความเข้มแข็งของระบบบริการสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เผยความสําเร็จการประชุมรัฐมนตรีสาธารณสุขอาเซียนและประเทศคู่เจรจา เน้นความสําคัญการเตรียมความพร้อมและตอบโต้ต่อภาวะฉุกเฉินด้านสาธารณสุขของภูมิภาค และสร้างความเข้มแข็งของระบบบริการสุขภาพ พร้อมยกระดับความร่วมมือด้านสาธารณสุขระหว่างกัน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยภายหลังกลับจากการประชุมรัฐมนตรีสาธารณสุขอาเซียน ที่บาหลี สาธารณรัฐอินโดนีเซีย ว่า การประชุมครั้งนี้ประสบความสําเร็จเป็นอย่างดี ที่ประชุมฯ ได้ให้ความสําคัญกับนโยบายความร่วมมือด้านสาธารณสุขของอาเซียนและกับประเทศคู่เจรจาโดยเฉพาะการเตรียมความพร้อมและตอบโต้ต่อภาวะฉุกเฉินด้านสาธารณสุขของภูมิภาค โดยใช้แนวทางสุขภาพหนึ่งเดียว(One Health Approach) การสร้างความเข้มแข็งของระบบบริการสุขภาพเพื่อสร้างความยั่งยืนให้กับหลักประกันสุขภาพถ้วนหน้าหรือ UHC การใช้เทคโนโลยีการสื่อสารมาเพิ่มการเข้าถึงบริการสุขภาพและควบคุมโรค และการสร้างศักยภาพของภูมิภาคให้มีความมั่นคงด้านวัคซีนและยาในการตอบโต้ต่อโรคระบาด ซึ่งประเทศไทยยืนยันความพร้อมที่จะให้การสนับสนุนการทํางานของอาเซียนอย่างต่อเนื่อง
นายอนุทินกล่าวว่า บรรยากาศการประชุม2 วันที่ผ่านมา เป็นไปอย่างราบรื่นและมีการหารือที่สร้างสรรค์ ซึ่งตนได้ใช้โอกาสนี้หารือทวิภาคีกับรัฐมนตรีสาธารณสุขประเทศอาเซียนและประเทศคู่เจรจา ในรูปแบบทางการและไม่เป็นทางการ (Corridor meeting) โดยได้เชิญมาประชุม APEC High Level Meeting on Health and the Economy ที่ไทยจะเป็นเจ้าภาพจัดขึ้นในเดือนสิงหาคม 2565 และขอบคุณที่สนับสนุนให้ไทยเป็นที่ตั้งของศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) รวมถึงแลกเปลี่ยนประสบการณ์การดําเนินงานด้านสาธารณสุขของไทย และการดําเนินงานความร่วมมือด้านสาธารณสุขภายใต้กรอบอาเซียนและกรอบความร่วมมืออื่นๆ ด้วย
ทั้งนี้ ผลลัพธ์ที่สําคัญของการประชุมรัฐมนตรีสาธารณสุขอาเซียน และการประชุมรัฐมนตรีสาธารณสุขอาเซียนกับประเทศคู่เจรจา คือ แถลงการณ์ร่วมระหว่างรัฐมนตรีสาธารณสุขอาเซียนและประเทศคู่เจรจา ทั้งหมด 5 ฉบับซึ่งสะท้อนเจตนารมณ์ของประเทศสมาชิกอาเซียนและประเทศคู่เจรจา ที่จะยกระดับความร่วมมือด้านสาธารณสุขระหว่างกันให้แน่นแฟ้นยิ่งขึ้น เพื่อให้พร้อมรับมือกับภาวะฉุกเฉินด้านสาธารณสุขที่จะเกิดขึ้นในอนาคต
********************************************* 15 พฤษภาคม 2565
รัฐบาลไทย-ข่าวทำเนียบรัฐบาล-โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอำนาจมากกว่าปกป้องประโยชน์ประชาชน
วันอาทิตย์ที่ 19 ธันวาคม 2564
โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอํานาจมากกว่าปกป้องประโยชน์ประชาชน
โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ชี้ฝ่ายค้านจ้องแต่จะเล่นเกมการเมือง ทั้ง ๆ ที่ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอํานาจมากกว่าปกป้องประโยชน์ประชาชน ย้อนไม่ควรถามหาความรับผิดชอบจากคนอื่น
โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ชี้ฝ่ายค้านจ้องแต่จะเล่นเกมการเมือง ทั้ง ๆ ที่ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอํานาจมากกว่าปกป้องประโยชน์ประชาชน ย้อนไม่ควรถามหาความรับผิดชอบจากคนอื่น เพราะอดีตนายกฯ ของพรรคตัวเองหนีคดีทุจริต
(19 ธ.ค. 64)นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ ส.ส.บัญชีรายชื่อ และหัวหน้าพรรคก้าวไกล ระบุว่า เหตุสภาฯ ล่มล่าสุดเป็นเรื่องเกี่ยวกับเอกภาพของรัฐบาล และการที่จะมีการเลือกตั้งหลายๆ อย่าง เช่น การเลือกตั้งซ่อม หรือการเลือกตั้งผู้ว่าฯ กทม.ว่า เรื่ององค์ประชุมควรถือเป็นความรับผิดชอบของทุกฝ่าย เพราะ ส.ส.เสมือนตัวแทนประชาชน แม้ว่าการขอตรวจสอบองค์ประชุม หรือการไม่แสดงตนจะเป็นสิทธิของฝ่ายค้านก็ตาม อย่างไรก็ตาม น่าสังเกตว่า ที่ผ่านมาหากฝ่ายค้านขอตรวจสอบองค์ประชุม หรือไม่แสดงตนนั้น จะเป็นการทําเพื่อตอบโต้รัฐบาล แต่เหตุสภาฯ ล่มล่าสุดนั้น อยู่ระหว่างการพิจารณาญัตติที่คณะกรรมาธิการพิจารณาเสร็จแล้ว ซึ่งมี ส.ส.เกือบทุกพรรคร่วมกันเสนอญัตติ ดังนั้น จึงควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็นกรรมาธิการ ไม่ควรจะโยนว่าเป็นความรับผิดชอบของฝ่ายค้านหรือฝ่ายรัฐบาล
นายธนกร กล่าวอีกว่า ส่วนกรณีที่ฝ่ายค้านระบุว่า การประชุมสภาฯ ล่มบ่อยครั้ง เพราะ พล.อ.ประยุทธ์ จันทร์โอชา นายกรัฐมนตรี และรมว.กลาโหม ไม่ได้มาจากการเลือกตั้ง ทําให้ไม่มีความรับผิดชอบต่องานสภาฯ นายกฯ ควรมาตอบกระทู้ถามสดด้วยตัวเอง เหมือนกับสมัยที่ น.ส.ยิ่งลักษณ์ ชินวัตร เป็นนายกฯ นั้น ถ้ามาสภาฯ เพื่อตอบกระทู้ตามสคริปที่ทีมงานเขียนให้ อ่านถูกบ้างผิดบ้าง แต่ไม่รู้ถึงปัญหาและข้อเท็จจริงที่เกิดขึ้น แบบนั้นคงจะไม่ได้ประโยชน์อะไร สู้เอาเวลาไปลงมือแก้ปัญหาให้ประชาชนอย่างจริงจังยังจะดีเสียกว่า ที่สําคัญ การอ้างว่าไม่หนีตอบกระทู้ในสภาฯ แต่กลับหนีคดีทุจริตไปต่างประเทศนั้น ความรับผิดชอบของทั้ง 2 เรื่องนี้เทียบกันไม่ได้เลย ฝ่ายค้านจึงไม่ควรจะมีหน้าไปถามหาความรับผิดชอบจากใครได้อีก นอกจากนี้ การที่ฝ่ายค้านขู่เล่นเกมสภาฯ ล่มต่อไป โดยอ้างว่าเป็นการให้บทเรียนรัฐบาลจนกว่าจะยุบสภาฯ นั้น แสดงให้เห็นได้อย่างชัดเจนว่า ฝ่ายค้านโหยหาอํานาจมากกว่าการปกป้องประโยชน์ของประชาชนด้วยการตรวจสอบการบริหารประเทศของรัฐบาลผ่านกลไกรัฐสภาใช่หรือไม่
"เชื่อว่าจากนี้ไป วิปรัฐบาลคงจะมีการหารือกับวิปฝ่ายค้านถึงแนวทางการทําหน้าที่ว่า อย่ามองอะไรเป็นเกมการเมืองไปหมด ซึ่งการพิจารณาญัตติที่คณะกรรมาธิการพิจารณาเสร็จแล้วนั้น ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็นกรรมาธิการ ไม่ควรจะโยนว่าเป็นกฎหมายของฝ่ายรัฐบาลเพียงอย่างเดียว อย่างไรก็ตาม ยืนยันว่า เหตุสภาฯ ล่มที่เกิดขึ้นนั้นไม่เกี่ยวกับเอกภาพของรัฐบาล แต่เป็นเพราะฝ่ายค้านจ้องแต่จะเล่นเกมการเมืองไปเสียหมดมากกว่า" นายธนกร กล่าว
รัฐบาลไทย-ข่าวทำเนียบรัฐบาล-“ออมไปด้วยกัน” นิติบุคคลไม่แสวงหากำไร เปิดจำหน่ายถึงวันศุกร์นี้
วันพฤหัสบดีที่ 25 พฤศจิกายน 2564
“ออมไปด้วยกัน” นิติบุคคลไม่แสวงหากําไร เปิดจําหน่ายถึงวันศุกร์นี้
ภายหลังการจําหน่ายพันธบัตรออมทรัพย์ รุ่นออมไปด้วยกัน สําหรับนิติบุคคลไม่แสวงหากําไรที่กระทรวงการคลังกําหนด 2 วัน (24-25 พฤศจิกายน 2564) ได้รับความสนใจเป็นอย่างดีแต่ยังคงมีวงเงินคงเหลือบางส่วน
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า ภายหลังการจําหน่ายพันธบัตรออมทรัพย์ รุ่นออมไปด้วยกัน สําหรับนิติบุคคลไม่แสวงหากําไรที่กระทรวงการคลังกําหนด 2 วัน (24-25 พฤศจิกายน 2564) ได้รับความสนใจเป็นอย่างดีแต่ยังคงมีวงเงินคงเหลือบางส่วน
ทั้งนี้ สบน. ขอให้นิติบุคคลไม่แสวงหากําไรที่สนใจลงทุนพันธบัตรออมทรัพย์รุ่นดังกล่าวโปรดติดต่อธนาคารตัวแทนจําหน่ายทั้ง 4 แห่งเพื่อซื้อพันธบัตรออมทรัพย์ รุ่นออมไปด้วยกัน ภายในวันศุกร์ที่ 26 พฤศจิกายน 2564 เวลา 15.00 น. เพื่อ สบน. จะได้จัดสรรวงเงินไปจําหน่ายให้กับประชาชนในวันจันทร์ที่ 29 พฤศจิกายน 2564 เวลา 08.30 น. ต่อไป
ผู้สนใจสามารถติดตามข่าวสารการจําหน่ายพันธบัตรออมทรัพย์ ได้ทางเว็บไซต์ www.pdmo.go.th Facebook ของสํานักงานบริหารหนี้สาธารณะและช่องทางการสื่อสารต่างๆ ของธนาคารตัวแทนทั้ง 4 แห่ง ได้แก่ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736
รัฐบาลไทย-ข่าวทำเนียบรัฐบาล-ปลัด สธ. ติดตามความพร้อมเปิดโรงพยาบาลสวรรค์ประชารักษ์แห่งใหม่ จ.นครสวรรค์
วันศุกร์ที่ 1 กรกฎาคม 2565
ปลัด สธ. ติดตามความพร้อมเปิดโรงพยาบาลสวรรค์ประชารักษ์แห่งใหม่ จ.นครสวรรค์
ปลัดกระทรวงสาธารณสุข ลงพื้นที่ติดตามความพร้อมโรงพยาบาลสวรรค์ประชารักษ์แห่งใหม่ จังหวัดนครสวรรค์ ขยายบริการหลากหลายแผนก รองรับประชาชนพื้นที่เขตสุขภาพที่ 3 เตรียมเปิดให้บริการเดือนสิงหาคม 2565 นี้
วันนี้ (1 กรกฎาคม 2565) ที่ห้องประชุมภูมิธารา ชั้น 5 อาคาร 100 ปี โรงพยาบาลสวรรค์ประชารักษ์แห่งใหม่อําเภอเมือง จังหวัดนครสวรรค์ นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยแพทย์หญิงวิพรรณ สังคหะพงศ์ ผู้ตรวจราชการกระทรวงสาธารณสุข เขตสุขภาพที่ 3 และคณะ ลงพื้นที่ตรวจเยี่ยมติดตามการเตรียมความพร้อมการเปิดโรงพยาบาลสวรรค์ประชารักษ์แห่งใหม่ พร้อมเปิดป้ายห้องประชุมภูมิธารา และรับมอบเงินบริจาคจากผู้มีจิตศรัทธา จํานวน 1,951,500 บาท
นายแพทย์เกียรติภูมิ กล่าวว่า การก่อสร้างโรงพยาบาลสวรรค์ประชารักษ์แห่งใหม่ ขณะนี้ใกล้เสร็จสมบูรณ์ตามแผน มีการเตรียมพร้อมระบบต่างๆ อย่างดี ทั้งด้านอาคารสถานที่ การปรับภูมิทัศน์ โดยเฉพาะกระบวนการนัดหมายผู้ป่วย ระบบการขนส่ง/การเดินทาง และระบบบริการรับ-ส่งผู้ป่วย เป็นต้น ซึ่งในช่วงแรกของการเปิดให้บริการจะเน้นผู้ป่วยที่ไม่มีอาการหนัก เพื่อความสะดวกในการให้และรับบริการ โดยเตรียมเปิดให้บริการในวันที่ 1 สิงหาคม 2565 และกําหนดจัดพิธีเปิดอย่างเป็นทางการในวันที่ 15 สิงหาคม 2565 นี้
นายแพทย์เกียรติภูมิกล่าวต่อว่า ขอขอบคุณทุกภาคส่วนที่ร่วมมือกันสร้างสิ่งที่เป็นสาธารณะประโยชน์แก่สังคมซึ่งโรงพยาบาลสวรรค์ประชารักษ์แห่งใหม่นี้จะเป็นที่พึ่งของประชาชน ให้สามารถเข้าถึงระบบบริการสุขภาพได้อย่างเท่าเทียม รองรับการให้บริการประชาชนในพื้นที่เขตสุขภาพที่3 ครอบคลุม 5 จังหวัด ได้แก่นครสวรรค์ กําแพงเพชร พิจิตร อุทัยธานี และชัยนาท โดยในวันที่ 1 สิงหาคมนี้ จะสามารถเปิดให้บริการได้หลายแผนก อาทิ ศูนย์ไตเทียม ห้องฉุกเฉิน ผู้ป่วยนอก เคมีบําบัด ทันตกรรม จักษุกรรม อายุรกรรม คลินิกโรคระบบทางเดินหายใจ และบริการผู้ป่วยใน เช่น หอผู้ป่วยอายุรกรรมหญิง-ชาย หอผู้ป่วยศัลยกรรมและออรโธปิดิกส์ หอผู้ป่วยสงฆ์สามัญ หอผู้ป่วยเคมีโรคเลือด เป็นต้น
************************************** 1 กรกฎาคม 2565
รัฐบาลไทย-ข่าวทำเนียบรัฐบาล-รฟม. จัดกิจกรรม “ส่งแมสก์ทันใจ ห่างไกล COVID-19”
วันอังคารที่ 31 สิงหาคม 2564
รฟม. จัดกิจกรรม “ส่งแมสก์ทันใจ ห่างไกล COVID-19”
พร้อมผลิตสื่อให้ความรู้การเดินทางด้วยรถไฟฟ้าให้ปลอดภัยห่างไกล COVID-19 ให้แก่โรงเรียนตามแนวสายทาง
การรถไฟฟ้าขนส่งมวลชนแห่งประเทศไทย (รฟม.) จัดกิจกรรม “ส่งแมสก์ทันใจ ห่างไกล COVID-19” โดยได้ส่งมอบหน้ากากผ้า “แมสก์ทันใจ” จํานวน 2,700 ชิ้น และเจลแอลกอฮอล์แบบสายคล้องคอ จํานวน 2,700 ขวด ให้แก่ ครู นักเรียน และบุคลากรที่ปฏิบัติงานในโรงเรียนตามแนวสายทางโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้แก่ โรงเรียนดลวิทยา โรงเรียนทินกรพิทยานุสรณ์ และโรงเรียนมีนประสาท เพื่อให้นําไปใช้ประโยชน์ในการป้องกันการแพร่ระบาดของเชื้อไวรัส COVID-19 โดยมีตัวแทนครูของแต่ละโรงเรียน เป็นผู้รับมอบและจะนําไปแจกจ่ายต่อไป
นอกจากนี้ รฟม. ยังได้ผลิตสื่อประชาสัมพันธ์ “รถไฟฟ้ามาแล้ว ตอนเดินทางปลอดภัยห่างไกล COVID-19” เพื่อให้ความรู้เกี่ยวกับการใช้รถไฟฟ้าและการปฏิบัติตัวในสถานการณ์การระบาดของโรคติดเชื้อไวรัส COVID-19 กับนักเรียนโดยมีการสื่อสารผ่านช่องทางออนไลน์ พร้อมทั้งส่งมอบโปสเตอร์ประชาสัมพันธ์ให้ความรู้เกี่ยวกับการดูแลและการปฏิบัติตน เพื่อให้สอดคล้องกับการใช้ชีวิตรูปแบบใหม่ในสังคม (New Normal) ด้วย ท่านสามารถดาวน์โหลดสื่อประชาสัมพันธ์ได้ที่ https://youtu.be/7f-gdAeZtpg ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 กันยายน 2564​ พบพนักงานติดเชื้อไวรัส COVID-19 จำนวน​ 12 ราย
วันจันทร์ที่ 6 กันยายน 2564
ประกาศ ขสมก. ประจําวันที่ 6 กันยายน 2564​ พบพนักงานติดเชื้อไวรัส COVID-19 จํานวน​ 12 ราย
ประกาศ ขสมก. ประจําวันที่ 6 กันยายน 2564​ พบพนักงานติดเชื้อไวรัส COVID-19 จํานวน​ 12 ราย
1) พนักงานขับรถโดยสารธรรมดา สาย 205 เพศชาย อายุ 25 ปี
2) พนักงานเก็บค่าโดยสารรถปรับอากาศ สาย 514 เพศหญิง อายุ 55 ปี
3) พนักงานขับรถโดยสารปรับอากาศ สาย 166 เพศชาย อายุ 46 ปี
4) พนักงานเติมน้ํามันรถโดยสาร อู่คลองเตย เพศหญิง อายุ 60 ปี
5) พนักงานขับรถโดยสารธรรมดา สาย 24 เพศชาย อายุ 39 ปี
6) พนักงานขับรถโดยสารปรับอากาศ สาย 84 เพศชาย อายุ 59 ปี
7) พนักงานเก็บค่าโดยสารรถปรับอากาศ สาย 21 เพศชาย อายุ 25 ปี
8) พนักงานเก็บค่าโดยสารรถปรับอากาศ สาย 166 เพศหญิง อายุ 44 ปี
9) พนักงานขับรถโดยสารธรรมดา สาย 71 เพศหญิง อายุ 23 ปี
10) พนักงานเก็บค่าโดยสารรถธรรมดา สาย 59 เพศชาย อายุ 31 ปี
11) พนักงานเก็บค่าโดยสารรถธรรมดา สาย 77 เพศหญิง อายุ 31 ปี
12) พนักงานเก็บค่าโดยสารรถธรรมดา สาย 93 เพศหญิง อายุ 45 ปี
รัฐบาลไทย-ข่าวทำเนียบรัฐบาล-นายกฯ ยินดี ทีมนักกีฬาเทควันโดทีมชาติไทย คว้าแชมป์โลกและสร้างผลงานอย่างยอดเยี่ยม ในการแข่งขัน World Para Taekwondo Championships ครั้งที่ 9
วันจันทร์ที่ 13 ธันวาคม 2564
นายกฯ ยินดี ทีมนักกีฬาเทควันโดทีมชาติไทย คว้าแชมป์โลกและสร้างผลงานอย่างยอดเยี่ยม ในการแข่งขัน World Para Taekwondo Championships ครั้งที่ 9
นายกฯ ยินดี ทีมนักกีฬาเทควันโดทีมชาติไทย คว้าแชมป์โลกและสร้างผลงานอย่างยอดเยี่ยม ในการแข่งขัน World Para Taekwondo Championships ครั้งที่ 9
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีและภูมิใจอย่างยิ่งกับ ขวัญสุดา พวงกิจจา นักกีฬาเทควันโด ที่สามารถคว้าแชมป์โลกกีฬาเทควันโดสมัยที่ 2 จากการลงเเข่งขันเทควันโด รุ่นน้ําหนักไม่เกิน 47 กิโลกรัม คลาส K44 และทีมนักกีฬาเทควันโดทีมชาติไทย ที่สามารถคว้าอันดับที่ 4 รางวัลคะแนนทีมหญิงยอดเยี่ยม ในการแข่งขัน World Para Taekwondo Championships ครั้งที่ 9 ณ เมืองอิสตันบูล ประเทศตุรกี ในระหว่างวันที่ 11 – 12 ธันวาคม 2564
โฆษกประจําสํานักนายกรัฐมนตรี กล่าวว่า ทีมเทควันโดทีมชาติไทย ได้สร้างผลงานที่ยอดเยี่ยมเเละน่าประทับใจให้กับเเฟนกีฬาชาวไทยมาอย่างต่อเนื่อง โดยเฉพาะขวัญสุดา เป็นนักกีฬาที่สร้างผลงานในระดับโลก โดยการได้รับชัยชนะใน World Para Taekwondo Championships ครั้งนี้ ถือเป็นแชมป์โลกสมัยที่ 2 หลังจากเคยได้รับมาแล้วเมื่อปี 2562 จากการลงแข่งขันในรุ่นน้ําหนักไม่เกิน 49 กิโลกรัม นอกจากนี้ ในการแข่งขันพาราลิมปิกเกมส์โตเกียว 2020 ที่ผ่านมา ขวัญสุดา ก็ได้สร้างผลงานที่ยอดเยี่ยมไว้เช่นกัน โดยได้รับเหรียญทองแดงจากเทควันโด รุ่น 49 กิโลกรัม คลาส K44
อนึ่ง World Para Taekwondo Championships ครั้งที่ 9 ณ เมืองอิสตันบูล ตุรกี ในระหว่างวันที่ 11 – 12 ธันวาคม 2564 มีนักกีฬาเข้าร่วมการแข่งขันมากกว่า 250 คน จาก 41 ประเทศ เพื่อเป็นการปูทางไปสู่การเข้าร่วมการแข่งขันในพาราลิมปิกส์เกมส์ ปารีส 2024
รัฐบาลไทย-ข่าวทำเนียบรัฐบาล-ปลัดกระทรวงกลาโหมให้การต้อนรับเสธทหารอากาศ สาธารณรัฐเกาหลี ในโอกาสเยือนประเทศไทยอย่างเป็นทางการ
วันอังคารที่ 12 กรกฎาคม 2565
ปลัดกระทรวงกลาโหมให้การต้อนรับเสธทหารอากาศ สาธารณรัฐเกาหลี ในโอกาสเยือนประเทศไทยอย่างเป็นทางการ
เช้าวันนี้ ๑๒ กรกฎาคม ๒๕๖๕ เวลา ๐๙.๐๐ น. พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ พลอากาศเอก Jung Sang Hwa (จอง ชัง ฮวา) เสธทหารอากาศ สาธารณรัฐเกาหลี (เทียบเท่าผู้บัญชาการทหารอากาศ)
ในโอกาสเดินทางเยือนประเทศไทยอย่างเป็นทางการในฐานะแขกของกองทัพอากาศ ระหว่าง ๑๐ - ๑๒ กรกฎาคม ๒๕๖๕ ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมได้กล่าวแสดงความยินดีที่เข้ารับตําแหน่ง เสธทหารอากาศ สาธารณรัฐเกาหลี จากประสบการณ์รับราชการทหารมานานกว่า ๓๐ ปี และเคยปฏิบัติหน้าที่ในตําแหน่งสําคัญต่างๆ ประจําคณะเสนาธิการร่วมสาธารณรัฐเกาหลี โดยรับผิดชอบงานในด้านการวางแผน ยุทธการ ยุทธศาสตร์ รวมถึงกิจการอาวุธที่มีอานุภาพทําลายล้างสูง จึงมีความเชื่อมั่นเป็นอย่างยิ่งว่าจะสามารถปฏิบัติหน้าที่และพัฒนาความสัมพันธ์ระหว่างทั้งสองประเทศได้เป็นอย่างดี
ทั้งนี้ ไทยและสาธารณรัฐเกาหลี ดํารงความสัมพันธ์ระหว่างกันมาอย่างยาวนาน ซึ่งจะครบรอบ ๖๔ ปี ของการสถาปนาความสัมพันธ์ทางการทูตในปีนี้ และมีพัฒนาการก้าวหน้าอย่างต่อเนื่อง ครอบคลุมด้านการเมือง ความมั่นคง เศรษฐกิจ วิทยาศาสตร์ สังคม วัฒนธรรม และมีการร่วมหารือระหว่างกันอย่างสม่ําเสมอ โดยการเข้าเยี่ยมคํานับในครั้งนี้ จึงนับเป็นโอกาสอันดีที่จะได้พบปะหารือกับผู้บังคับบัญชาระดับสูงของมิตรประเทศ และแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน รวมทั้งเป็นการกระชับความสัมพันธ์ระหว่างกระทรวงกลาโหมของทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-รมต.นร.อนุชา หารือนัดแรก หลังปรับทีมทำงานแก้ปัญหา P-move เดินหน้าแก้ไขปัญหาให้เป็นรูปธรรม
วันพุธที่ 9 กุมภาพันธ์ 2565
รมต.นร.อนุชา หารือนัดแรก หลังปรับทีมทํางานแก้ปัญหา P-move เดินหน้าแก้ไขปัญหาให้เป็นรูปธรรม
รมต.นร.อนุชา หารือนัดแรก หลังปรับทีมทํางานแก้ปัญหา P-move เดินหน้าแก้ไขปัญหาให้เป็นรูปธรรม
วานนี้ (8 กุมภาพันธ์ 2565) เวลา 19.00 น. ณ ห้องประชุม 3 ชั้น 3 อาคารสํานักงาน ก.พ. (เดิม) นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรม และขับเคลื่อนนโยบาย 9 ด้าน ครั้งที่ 1/2565 ซึ่งเป็นการประชุมนัดแรกภายหลังที่ พลเอก ประวิตร วงษ์สุวรรณ รองนายกรัฐมนตรี ในฐานะประธานกรรมการแก้ไขปัญหาของขบวนการประชาชนเพื่อสังคมที่เป็นธรรม ได้ลงนามในคําสั่งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ที่ 1/2565 เมื่อวันที่ 2 กุมภาพันธ์ 2565 ที่ผ่านมา ให้มีการแก้ไของค์ประกอบคณะอนุกรรมการดังกล่าว โดยแต่งตั้งให้ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานคณะอนุกรรมการฯ
ที่ประชุมได้หารือแนวทางการแก้ไขปัญหาของขบวนการประชาชนเพื่อสังคมที่เป็นธรรม (ขปส.) จํานวน 15 กรณีปัญหา ตามที่ ขปส. ได้เสนอต่อคณะรัฐมนตรี โดยคณะรัฐมนตรีมีมติเมื่อวันที่ 1 กุมภาพันธ์ 2565 รับทราบและมอบหมายหน่วยงานที่เกี่ยวข้องขับเคลื่อนแก้ไขปัญหาความเดือดร้อนของประชาชนอย่างต่อเนื่อง โดยเร่งติดตามการแก้ไขปัญหาของขบวนการประชาชนเพื่อสังคมที่เป็นธรรมและขับเคลื่อนนโยบาย 9 ด้าน 32 ประเด็นปัญหาเร่งด่วน
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี และ พลเอก ประวิตร วงษ์สุวรรณ รองนายกรัฐมนตรี มีความตั้งใจจริงในการแก้ปัญหาทุกด้านให้พี่น้องประชาชน กําชับให้หน่วยงานที่เกี่ยวข้องเร่งติดตามและแก้ไขทุกปัญหาอย่างเร่งด่วน โดยเฉพาะประเด็นปัญหาที่ส่งผลกระทบต่อประชาชนจํานวนมาก โอกาสนี้ รัฐมนตรีประจําสํานักนายกรัฐมนตรีขอบคุณทุกฝ่ายที่ร่วมกันช่วยแก้ปัญหาให้ประเทศ ขอให้ทุกฝ่ายเห็นอกเห็นใจกันและเข้าใจว่าทุกปัญหาไม่สามารถแก้ได้ทันที ต้องค่อยเป็นค่อยไปเพื่อให้ได้ผลลัพธ์ที่ดีที่สุดและเกิดประโยชน์สูงสุดต่อประเทศชาติ
รัฐบาลไทย-ข่าวทำเนียบรัฐบาล-นายก ห่วง แรงงานอิสระ – ฟรีแลนซ์ เร่งสมัคร ม.40 รับ 5,000 บาท ภายใน 24 ส.ค.นี้
วันจันทร์ที่ 23 สิงหาคม 2564
นายก ห่วง แรงงานอิสระ – ฟรีแลนซ์ เร่งสมัคร ม.40 รับ 5,000 บาท ภายใน 24 ส.ค.นี้
รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินตามมาตรการเยียวยาแก่กลุ่มแรงงานและผู้ประกอบการในพื้นที่จังหวัดควบคุมสูงสุด แรงงานอิสระ – ฟรีแลนซ์ เร่งสมัคร ม.40 รับ 5,000 บาท ภายใน 24 ส.ค.นี้
เมื่อวันที่ 23 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินตามมาตรการเยียวยาแก่กลุ่มแรงงานและผู้ประกอบการในพื้นที่จังหวัดควบคุมสูงสุดว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ให้ความห่วงใยผู้ประกอบอาชีพอิสระ เกษตร ประมง ค้าขายหาบเร่ กลุ่มรถรับจ้าง รับจ้างทั่วไป พนักงานเสิร์ฟ พนักงานหน้าร้านค้าร้านอาหาร นักร้องนักดนตรี ผู้ที่ทํางานภาคกลางคืน และฟรีแลนซ์ ได้สมัครมาตรา 40 เพื่อจะได้รับเงินเยียวยาในอัตรา 5,000 บาทต่อคน โดยโอนเงินให้กับผู้ประกันตนผ่านบัญชีพร้อมเพย์ที่ผูกกับเลขบัตรประชาชน ในพื้นที่จังหวัดที่ประกาศล็อกดาวน์เพิ่มเติมอีก 16 จังหวัด ได้แก่ กาญจนบุรี สมุทรสงคราม สุพรรณบุรี เพชรบุรี ประจวบคีรีขันธ์ ราชบุรี อ่างทอง นครนายก ปราจีนบุรี ลพบุรี ระยอง สิงห์บุรี สระบุรี นครราชสีมา เพชรบูรณ์ และตาก รวมถึง 3 จังหวัดที่ประกาศล๊อกดาวน์ไปก่อนหน้านี้ ได้แก่ ชลบุรี ฉะเชิงเทรา และพระนครศรีอยุธยา รวมทั้ง 19 จังหวัดนี้ สามารถไปสมัครเป็นผู้ประกันตนมาตรา 40 พร้อมส่งเงินสมทบเพื่อให้เป็นผู้ประกันตนมาตรา 40 โดยสมบูรณ์ รับสิทธิประโยชน์และเงินเยียวยา ภายในวันที่ 24 สิงหาคม 2564 นี้
นายสุชาติ กล่าวเพิ่มเติมว่า ท่านนายกรัฐมนตรีมีความห่วงใยพี่น้องแรงงานอิสระในพื้นที่ที่ได้รับการเยียวยาตามที่ ครม.มีมติให้ขยายจังหวัดเพิ่มเติม ผมจึงได้กําชับให้สํานักงานประกันสังคม เร่งดําเนินการให้ผู้ประกอบอาชีพอิสระ รีบมาสมัครให้ทันภายในวันที่ 24 สิงหาคม นี้ สามารถเลือกช่องทางการสมัครที่สะดวกและชําระเงินได้ทันที ผ่านเคาน์เตอร์ธนาคารเพื่อการเกษตรและสหกรณ์การเกษตร (ธ.ก.ส.) เคาน์เตอร์เซอร์วิส 7-11 เคาน์เตอร์บิ๊กซี หรือสมัครผ่านช่องทางอื่น เช่น สมัครออนไลน์ผ่าน www.sso.go.th สมัครผ่านตัวแทนเครือข่ายประกันสังคม หรือสมัครผ่านสายด่วนกระทรวงแรงงาน 1506 แล้วรีบชําระเงินให้ทันภายใน 24 สิงหาคม ก็จะได้รับสิทธิเช่นกัน โดยสํานักงานประกันสังคม (สปส.) จะโอนผ่านพร้อมเพย์เลขบัตรประชาชนเท่านั้น ในส่วนของผู้ประกันตนมาตรา 40 ที่ได้รับสิทธิเยียวยาซึ่งยังไม่เปิดบัญชีธนาคาร หรือมีบัญชีธนาคารแล้วแต่ยังไม่ได้ผูกพร้อมเพย์เลขบัตรประชาชน ให้รีบดําเนินการ หรือเปลี่ยนพร้อมเพย์จากเบอร์โทรศัพท์มือถือมาเป็นผูกกับเลขบัตรประชาชนให้เรียบร้อย ผู้ประกันตนมาตรา 40 ตามเงื่อนไขพื้นที่เยียวยาทั้ง 29 จังหวัด สามารถตรวจสอบสิทธิผ่าน www.sso.go.th ของสํานักงานประกันสังคมได้ทันทีสอบถามรายละเอียดเพิ่มเติมได้ที่สายด่วน 1506 ให้บริการไม่เว้นวันหยุดราชการตลอด 24 ชั่วโมง